

REPUBLIKA SRBIJA

NARODNA SKUPŠTINA

Odbor za spoljne poslove

06 Broj 06-2/61-25

12. maj 2025. godine

B e o g r a d

**OBAVEŠTENjE**

Dvadeset treća sednica Odbora za spoljne poslove sazvana za četvrtak, 15. maj 2025. godine biće **zatvorena za javnost.**

S obzirom na to da je za navedenu sednicu Ministarstvo spoljnih poslova dostavilo Teze za završni sastanak ambasadora pred odlazak na diplomatsku dužnost koje imaju određen stepen tajnosti, sednica će biti održana u skladu sa tačkom 21. Odluke o postupanju sa tajnim podacima (21 Broj 02-2285/14) koju je doneo Odbor za administrativno-budžetska i mandatno-imunitetska pitanja i kojim je propisano da se tajni podatak može razmatrati samo na sednici Narodne skupštine, odnosno njenog radnog tela koja je zatvorena za javnost.

PREDSEDNIK ODBORA

Marina Raguš, s.r.



REPUBLIKA SRBIJA

NARODNA SKUPŠTINA

Odbor za spoljne poslove

06 Broj 06-2/61-25

12. maj 2025. godine

B e o g r a d

Na osnovu člana 70. stav 1. alineja prva Poslovnika Narodne skupštine

S A Z I V A M

**23**. SEDNICU ODBORA ZA SPOLjNE POSLOVE

ZA **ČETVRTAK, 15. MAJ 2025**. GODINE,

SA POČETKOM U **13,00** ČASOVA

Za ovu sednicu predlažem sledeći

**D n e v n i r e d**

- Usvajanje zapisnika sa 22. sednice Odbora za spoljne poslove

1. **Razgovor sa novoimenovanim ambasadorom Republike Srbije u Švajcarskoj Konfederaciji Ivanom Trifunovićem, pre odlaska na diplomatsku dužnost**
2. **Inicijative za posete**
   1. Poziv za učešće na Okruglom stolom u organizaciji Visokog komesara za nacionalne manjine OEBS, u Hagu, Holandija, 13. juna 2025. godine.
3. **Redovne aktivnosti stalnih delegacija**
   1. Učešće na XIX Konferenciji predsednika parlamenata Jadransko-jonske inicijative, Janjina, Grčka, 22-23. maj 2025. godine;
   2. Učešće na Četvrtom sastanku država Jugoistočne Evrope PS OEBS, u Rimu, Italija, 5. i 6. juna 2025. godine;
   3. Učešće na Pod-komitetu za Evropsku nagradu PS Saveta Evrope, San Sebastijan, Španija, 6. juna 2025. godine;
   4. Učešće na 12. Plenarnom zasedanju PS Procesa saradnje u Jugoistočnoj Evropi, u Tirani, Albanija, 9-10. juna 2025. godine;
   5. Učešće na Drugom zasedanju Ženskog parlamentarnog foruma PS Mediterana**, u** Abu Dabiju, UAE, 17-18. jun 2025. godine.
4. **Izveštaji o realizovanim posetama**
   1. Izveštaj o učešću šefice stalne delegacije NS RS u Parlamentarnoj skupštini Frankofonije, mr Jadranke Jovanović, na sastanku Odbora za ekonomska, socijalna i ekološka pitanja PS Frankofonije, Budimpešta, Mađarska, od 2. do 4. aprila 2025. godine;
   2. Izveštaj o otvaranju izložbe „Srbija u Frankofoniji“, u Francuskoj, Nica 14-15. aprila 2025. godine;
   3. Izveštaj o učešću delegacije Narodne skupštine na sastanku Parlamentarnog plenuma Energetske zajednice (PPEnZ), održanom 24. aprila 2025. godine, u Briselu, Belgija;
   4. Izveštaj o učešću članova Stalne delegacije NS RS u PS NATO na zajedničkom sastanku Specijalne grupe za Mediteran i Bliski istok i Odbora za ekonomiju i bezbednost Parlamentarne skupštine NATO u Antaliji, od 27. do 30. aprila 2025. godine
   5. Izveštaj o učešću Stalne delegacije NS RS u PS CES na Šezdeset petom sastanku Odbora za pravna pitanja i međunarodnu saradnju PS CES, Skoplje, Severna Makedonija, 29. april 2025. godine.
5. **Razno**

NAPOMENA: Sednica će biti zatvorena za javnost, u skladu sa tačkom 21. Odluke Odbora za administrativno-budžetska i mandatno-imunitetska pitanja o postupanju sa tajnim podacima, 21 broj 02-2285/14.

Sednica će se održati u zgradi Narodne skupštine, Kralja Milana 14, kancelarija 34, na prvom spratu.

Mole se članovi Odbora da u slučaju sprečenosti da prisustvuju sednici Odbora, o tome obaveste svoje zamenike u Odboru.

PREDSEDNIK ODBORA

Marina Raguš s.r.